รมว.แรงงาน ห่วงล่ามแรงงานไทยในซาอุฯ ติดโควิด-19 อาการหนักเข้าไอซียู 
รมว.แรงงาน แสดงความห่วงใย ห่วงล่ามแรงงานไทยในซาอุฯ ติดโควิด-19 โดยลูกชายคนเล็กติดด้วย เผยปฏิบัติภารกิจ ช่วยนำคนไทยที่ป่วยเบาหวานกลับบ้าน ก่อนติดเชื้อล้มป่วย อาการหนัก ต้องนอนไอซียูวันที่ 13 ส.ค. ผู้สื่อข่าวรายงานจากกระทรวงแรงงานว่า นายสุชาติ ชมกลิ่น รมว.แรงงาน ได้แสดงความห่วงใยอาการป่วยของล่ามประจำสำนักงานแรงงาน (สนร.) ในประเทศซาอุดีอาระเบีย (กรุงริยาด) เป็นคนไทยมุสลิม อายุ 51 ปี ภูมิลำเนาอยู่ กทม. ติดเชื้อโควิด-19โดย น.ต.วิทวัส กู้ประเสริฐ อัครราชทูตที่ปรึกษา (ฝ่ายแรงงาน) สำนักงานแรงงานในซาอุดีอาระเบีย ได้รายงานว่า เมื่อวันที่ 16 ก.ค. ล่ามของ สนร.ได้ไปปฏิบัติหน้าที่ที่กองเนรเทศ สำนักตรวจคนเข้าเมืองของซาอุดีอาระเบีย สาขากรุงริยาด เพื่อไปช่วยเหลือให้คนไทยที่ป่วยเป็นโรคเบาหวาน และพำนักอย่างผิดกฎหมายได้เดินทางกลับประเทศไทยให้ทัน วันที่ 24 ก.ค.63 ตามคำร้องขอของ สอท.กรุงริยาด จนภารกิจสำเร็จจากนั้นในวันที่ 21 ก.ค.63 เวลาประมาณ 16.00 น. ตามเวลาท้องถิ่น ล่ามแจ้งว่ามีอาการเจ็บคอ ปวดศีรษะ และมีไข้ จึงไปพบแพทย์ตรวจรักษา และหาเชื้อโควิด-19 จนวันที่ 23 ก.ค. โรงพยาบาลแจ้งว่าติดเชื้อโควิด-19 และทราบภายหลังว่าบุตรชายคนเล็กติดเชื้อเช่นกัน ล่าสุด อาการของล่ามยังอยู่ในไอซียู และต้องใช้เครื่องช่วยหายใจตลอดเวลา โดยล่ามรายนี้ได้ปฏิบัติงานมากว่า 20 ปี มีผลงานช่วยแรงงานไทยทั้งใน ซาอุดีอาระเบีย คูเวต บาห์เรน เลบานอน มากมายทั้งนี้ สนร.ริยาด ได้ติดตามอาการป่วยและดูแลครอบครัวของล่าม โดยบุตรชายสองคนอยู่ที่กรุงริยาด ส่วนภรรยาอยู่ที่ กทม.
รมว.แรงงาน แสดงความห่วงใย ห่วงล่ามแรงงานไทยในซาอุฯ ติดโควิด-19 โดยลูกชายคนเล็กติดด้วย เผยปฏิบัติภารกิจ ช่วยนำคนไทยที่ป่วยเบาหวานกลับบ้าน ก่อนติดเชื้อล้มป่วย อาการหนัก ต้องนอนไอซียู 
โควิด-19,โควิดวันนี้,คนไทยติดเชื้อโควิด,ล่ามแรงงานคิดโควิด,โควิด ซาอุดีอาระเบีย,ข่าวทั่วไป